Vyhodnotenie medzirezortného pripomienkového konania

Návrh východísk rozpočtu verejnej správy na roky 2010 až 2012 

Spôsob pripomienkového konania	Súlad so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov 	
Počet vznesených pripomienok, z toho zásadných	33  / 4 	
Počet vyhodnotených pripomienok	33 	
		
Počet akceptovaných pripomienok, z toho zásadných	13  / 3 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	19  / 1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	1 (1o,0z) 	 	 	 	
2 .	Ministerstvo výstavby a regionálneho rozvoja Slovenskej republiky 	1 (1o,0z) 	 	 	 	
3 .	Štatistický úrad Slovenskej republiky 	 	 	x 	 	
4 .	Úrad geodézie, kartografie a katastra Slovenskej republiky 	 	 	x 	 	
5 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
6 .	Úrad pre verejné obstarávanie 	 	 	x 	 	
7 .	Úrad priemyselného vlastníctva Slovenskej republiky 	 	 	x 	 	
8 .	Správa štátnych hmotných rezerv Slovenskej republiky 	 	 	x 	 	
9 .	Generálna prokuratúra Slovenskej republiky 	 	 	x 	 	
10 .	Protimonopolný úrad Slovenskej republiky 	 	 	x 	 	
11 .	Republiková únia zamestnávateľov 	 	 	 	x 	
12 .	Ministerstvo kultúry Slovenskej republiky 	 	 	 	x 	
13 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
14 .	Únia miest Slovenska 	1 (1o,0z) 	 	 	 	
15 .	Ústredie práce, sociálnych vecí a rodiny 	 	 	 	x 	
16 .	Centrum pre medzinárodnoprávnu ochranu detí a mládeže 	 	 	 	x 	
17 .	Národný bezpečnostný úrad 	 	 	x 	 	
18 .	Slovenská informačná služba 	 	 	 	x 	
19 .	Sociálna poisťovňa 	 	 	x 	 	
20 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	6 (6o,0z) 	 	 	 	
21 .	Európske spotrebiteľské centrum 	 	 	 	x 	
22 .	Ministerstvo hospodárstva Slovenskej republiky 	1 (1o,0z) 	 	 	 	
23 .	Ministerstvo zdravotníctva Slovenskej republiky 	1 (1o,0z) 	 	 	 	
24 .	Úrad vlády Slovenskej republiky 	1 (1o,0z) 	 	 	 	
25 .	Ministerstvo dopravy, pôšt a telekomunikácií Slovenskej republiky 	1 (1o,0z) 	 	 	 	
26 .	Ministerstvo vnútra Slovenskej republiky 	 	 	 	x 	
27 .	Ministerstvo financií Slovenskej republiky 	 	 	 	x 	
28 .	Ministerstvo školstva Slovenskej republiky 	1 (0o,1z) 	 	 	 	
29 .	Ministerstvo zahraničných vecí Slovenskej republiky 	1 (1o,0z) 	 	 	 	
30 .	Ministerstvo obrany Slovenskej republiky 	2 (0o,2z) 	 	 	 	
31 .	Ministerstvo životného prostredia Slovenskej republiky 	3 (3o,0z) 	 	 	 	
32 .	Ministerstvo spravodlivosti Slovenskej republiky 	1 (1o,0z) 	 	 	 	
33 .	Úrad jadrového dozoru Slovenskej republiky 	 	 	x 	 	
34 .	Národná banka Slovenska 	1 (1o,0z) 	 	 	 	
35 .	Združenie samosprávnych krajov v SR 	3 (3o,0z) 	 	 	 	
36 .	Bratislavský samosprávny kraj 	 	1 (1o,0z) 	 	 	
37 .	Nitriansky samosprávny kraj 	1 (0o,1z) 	 	 	 	
38 .	Odbor vládnej agendy Úradu vlády 	2 (2o,0z) 	 	 	 	
39 .	Najvyšší kontrolný úrad Slovenskej republiky 	3 (3o,0z) 	 	 	 	
	SPOLU	32 (28o,4z) 	1 (1o,0z) 	11 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR 	 
Predložený materiál Návrh východísk rozpočtu verejnej správy na roky 2010 až 2012 vychádza z aktuálnej prognózy makroekonomického vývoja do roku 2012, na ktorú výrazne vplýva pretrvávajúci negatívny vývoj globálnych faktorov v oblasti hospodárstva a ekonomiky. Po premietnutí súčasnej makroekonomickej situácie sa v porovnaní so schváleným Rozpočtom verejnej správy na roky 2009 až 2011 upravujú najmä ukazovatele rastu HDP. 

Aktualizácia daňových prognóz má negatívny dopad na verejné financie a prispieva k zvýšeniu salda verejných financií. 
Ministerstvo financií SR pri predloženom návrhu východísk rozpočtu považuje stanovenie vyššieho podielu schodku za pozitívum v tom, že vznikne širší priestor na realizáciu výdavkov. 

Napriek hore uvedeným skutočnostiam má rezort nasledovné pripomienky: 

1. Aj keď materiál neobsahuje limity výdavkov jednotlivých kapitol, v predloženom návrhu sa už navyšujú určité výdavkové tituly z dôvodu ich aktualizácie a dotýkajú sa už konkrétnych rezortov ako sú Ministerstvo zdravotníctva, školstva, hospodárstva a pod. Aktualizácia výdavkov iných rezortov je neznáma, z toho dôvodu nie je zrejmé, čo jednotliví ministri schvaľujú. 

2. Výdavky jednotlivých rezortov na zabezpečenie prioritných úloh v rámci plnenia Programového vyhlásenia vlády SR boli predmetom rokovaní v rámci rozpočtového procesu. V texte predloženého materiálu sa konštatuje, že najvýznamnejšou úpravou znižujúcou výdavky štátneho rozpočtu je rozpustenie rezervy na prioritné výdavkové tituly v kapitole Všeobecná pokladničná správa. Z predloženého materiálu nie je zrejmé, do ktorých kapitol boli tieto výdavky rozpustené a akým spôsobom budú riešené priority rezortov vyplývajúce z úloh programového vyhlásenia vlády. 

Hore uvedené pripomienky vychádzajúce z nejasnej aktualizácie výdavkov v návrhu rozpočtu, rozpustenia rezervy na priority vo VPS pri absencií limitov výdavkov jednotlivých kapitol sú pre rezort z pohľadu zabezpečenia jeho úloh vo vzťahu finančnému krytiu tak dôležité, že ich považujeme za zásadné. 

 	O 	N 	Makroekonomické údaje budú aktualizované v rámci prípravy návrhu rozpočtu verejnej správy na roky 2010 až 2012 na základe júnovej makroekonomickej prognózy. 
Materiál neobsahuje limity príjmov a výdavkov jednotlivých kapitol, uvádzajú sa len niektoré zmeny vo výdavkoch štátneho rozpočtu, ktoré predstavujú najvýznamnejšie vplyvy, pričom ide o premietnutie zmien limitov z predchádzajúcich rokov. Limity budú oznámené v zmysle úlohy B.1. uznesenia vlády a budú predmetom rokovania v priebehu rozpočtového procesu. 
 	
MVRR SR 	obsahu materiálu,  
Doporučujeme doplniť materiál o podklady návrhov východísk výdavkov a príjmov za jednotlivé kapitoly, v súvislosti s odlišným makroekonomickým vývojom a zrejme aj dopadom na jednotlivé rozpočty kapitol oproti predchádzajúcemu trojročnému rozpočtovaniu rokov 2009-2011.  	O 	N 	Limity výdavkov budú oznámené v zmysle úlohy B.1. uznesenia vlády. O navrhovaných limitoch prebehnú ďalšie rokovania. 	
MPSVR SR 	návrhu uznesenia vlády, časť B, úloha B. 2 
Termín splnenia úlohy navrhujeme posunúť o 14 dní, t. j. "do 35 dní od oznámenia limitov príjmov a výdavkov na roky 2010 až 2012" 	O 	ČA 	Termín upravený na 28.5.2009. 	
UMOSR 	všeobecne 
VEC: Stanovisko k Návrhu východísk rozpočtu verejnej správy na roky 2010 až 2012 za Úniu miest Slovenska 

Vážený pán minister, 

zasielame Vám stanovisko k Návrhu východísk rozpočtu verejnej správy na roky 2010 až 2012 za Úniu miest Slovenska, spracovaný v piatich bodoch. 

1. Optimistický predpoklad hospodárskeho rastu 
Predpokladaná úroveň hospodárskeho rastu je nadmieru optimistická. MF SR počíta s rastom 2,4% v roku 2009 a 3,6% v roku 2010. Dňa 2.4.2009 bol zverejnený prieskum názorov nezávislých ekonomických odborníkov (http://www.ineko.sk/clanky/ekonomovia-hdp-klesne-o-1-a-deficit-stupne-na-4), ktorí v priemere pre rok 2009 odhadujú pokles ekonomiky o 1% a v roku 2010 rast na úrovni 1,2%. Rovnako vývoj na trhu práce, ktorý významným spôsobom vplýva na výnos z dane z príjmov fyzických osôb, odhadujú ekonómovia výrazne negatívnejšie ako MF SR. 

2. Podcenený výpadok príjmov samosprávy 
Výnosy dane z príjmov by mali oproti predpokladom z rozpočtu na rok 2009 podľa MF SR klesnúť v roku 2010 o 150 mil. eur (4,5 mld. Sk) a v roku 2011 o 220 mil. eur (6,6 mld. Sk). V percentuálnom vyjadrení to je 10 až 15% pokles. Zohľadniac tieto faktory, ako i prijaté legislatívne zmeny v oblasti dane z príjmov (zvýšenie nezdaniteľnej časti základu dane, zamestnanecká prémia) je odhadovaný výpadok príjmov samosprávy vo východiskách značne podcenený. Vzhľadom na to, že nie je aktualizovaná stránka MF SR, naše odhady výpadku výnosu dane z príjmu FO môžeme kvalifikovanejšie definovať až po získaní údajov - zásadná pripomienka. 

3. Nadhodnotené zvyšovanie výnosu miestnych daní 
Vláda tiež očakáva pomerne vysoký nárast výberu miestnych daní oproti pôvodným odhadom zo schváleného rozpočtu na rok 2009 – v roku 2009 o 35 mil. eur (1 mld. Sk), v roku 2010 o 50 mil. eur (1,5 mld. Sk) a v roku 2011 až o 64 mil. eur (1,9 mld. Sk). V percentuálnom vyjadrení ide o nárasty na úrovni 7 až 12%. Znamená to teda očakávané zvyšovanie miestnych daní ako kompenzáciu za výpadok príjmov z DPFO. Vláda uskutočnila populárne znižovanie dane z príjmov a na samosprávu necháva nepopulárne zvyšovanie miestnych daní, s možným negatívnym dopadom na lokálne podnikateľské prostredie a následne na zvýšenie cenovej hladiny, najmä v oblasti služieb pre obyvateľov a návštevníkov miest a obcí. Dovolíme si tiež upozorniť aj na skutočnosť, že výpadok príjmov z DPFO je podľa odhadu MF SR 5 až 7-násobne vyšší ako predpokladaný nárast výnosu miestnych daní. 

4. Podhodnotený odhad rastu deficitu 
Najvyšší predstavitelia Únie miest Slovenska si predbežne stanovili za cieľ prostredníctvom maximálne možných úsporných opatrení nevyužiť možnosť uvoľnenia pravidiel hospodárenia pre územné samosprávy a vyzvali k takémuto prístupu všetkých členov Únie miest i ďalšie samosprávy i napriek tomu, že uvoľnenie pravidiel hospodárenia pre samosprávy im dáva v prechodnom období rokov 2009 a 2010 možnosť vytvárať deficit z bežného hospodárenia. MF SR vo východiskách očakáva, že samosprávy túto možnosť využijú, pričom obce v súhrne vytvoria vo volebnom roku 2010 deficit cca 30 mil. eur (0,9 mld. Sk). Pritom v roku 2006, ktorý bol takisto volebným rokom, to bolo v metodike ESA 95 až 160 mil. eur (4,8 mld. Sk). Napriek vyššie uvedenej deklarovanej stratégii Únie miest Slovenska, toto očakávanie, berúc do úvahy celú množinu obcí, miest a VÚC, sa javí ako značne podhodnotené, pri zohľadnení výrazného výpadku príjmov, možnosti hospodáriť deficitne i v bežnom rozpočte a na základe historickej skúsenosti z volebného roku 2006. 

5. Malý manévrovací priestor pre samosprávu 
Predpokladaný deficit verejných financií vyskočil v roku 2010 na hodnotu atakujúcu 3% kritérium vyplývajúce z Paktu stability a rastu. Odhad vývoja za rok 2009 MF SR v materiáli neuvádza. Samozrejme gro zmien (zníženie daní, zvýšenie výdavkov) sa odohráva v štátnom rozpočte, čo dáva len malý manévrovací priestor samosprávam. Uvažovať s ďalším príspevkom územných samospráv ku konsolidácii verejných financií nie je reálne. 

Veríme že s porozumením prijmete naše stanovisko. 

So srdečným pozdravom 

Vážený pán 
Ing. Ján Počiatek 
minister financií SR 
Ministerstvo financií Slovenskej republiky 
Štefanovičova 5 
810 05 Bratislava 	O 	A 	Makroekonomické prognózy budú aktualizované v rámci prípravy rozpočtu verejnej správy na roky 2010 až 2012 na základe júnovej makroekonomickej prognózy. 	
PPV 	Predkladacej správe 
V predkladacej správe, v druhom odseku sa hovorí o raste HDP v intervale od 2,4 % v roku 2009 do 5,1 % v roku 2012. Minimálne údaj za rok 2009 považujem za nereálny a odporúčam ho prehodnotiť.  	O 	N 	Údaje budú aktualizované v rámci prípravy návrhu rozpočtu verejnej správy na roky 2010 až 2012. 	
PPV 	Predkladacej správe 
V predkladacej správe, v treťom odseku sa hovorí o protikrízových opatreniach na podporu zamestnanosti. Upozorňujem, že podľa aktuálnej informácie MPSVR SR z rokovaní s predstaviteľmi Európskej komisie vyplynulo, že tieto opatrenia nie je možné spolufinancovať z ESF, ako sa uvažovalo. Odporúčam preveriť túto informáciu aj po linke MF SR priamo s partnermi v EK. V prípade potvrdenia avizovaného stanoviska budú nároky na rozpočet verejnej správy vyššie.  	O 	N 	Údaje budú aktualizované v rámci prípravy návrhu rozpočtu verejnej správy na roky 2010 až 2012. 	
PPV 	Materiálu  
V materiáli na s. 2, v tabuľke prognózovaného vývoja indikátorov na rok 2009 sa uvádza rast HDP vo výške 2,4%, nominálny rast priemerných mesačných miezd 6%, reálny rast priemerných mesačných miezd vo výške 3,3%, rast zamestnanosti 0,1%. Rast nominálnych mesačných miezd je vysoký aj v ďalších rokoch. Uvedené údaje považujem za nereálne optimistické, odporúčam ich prehodnotiť.  	O 	N 	Údaje budú aktualizované v rámci prípravy návrhu rozpočtu verejnej správy na roky 2010 až 2012. 	
PPV 	Materiálu 
V materiáli na s. 2, v tabuľke kvantifikácie dopadov legislatívnych zmien na rok 2009 je uvedený priaznivejší odhad DPH (- 4 601 tis. €), ako samotné MF SR predpokladalo vo svojich odhadoch z októbra 2008 (- 9 195 tis. €). Tento údaj považujem za nereálny a odporúčam ho prehodnotiť.  	O 	N 	Údaje budú aktualizované v rámci prípravy návrhu rozpočtu verejnej správy na roky 2010 až 2012. 	
PPV 	Materiálu 
Prehodnotenie údajov podľa predchádzajúcich bodov týchto pripomienok bude mať dopad na Sociálnu poisťovňu. Odporúčam preto nadväzne upraviť aj údaje týkajúce sa SP na s. 5 materiálu v časti Výdavky štátneho rozpočtu, príp. aj na s. 7 v časti Sociálna poisťovňa.  	O 	N 	Údaje budú aktualizované v rámci prípravy návrhu rozpočtu verejnej správy na roky 2010 až 2012. 	
PPV 	 
Podľa môjho názoru je nesúlad medzi očakávanými daňovými príjmami v r. 2009 pri raste nominálnej priemernej mesačnej mzdy o 6,0%, raste zamestnanosti podľa ESA o 0,1% a súčasne poklese výnosu DPFO mimo legislatívnych dopadov. Odporúčam vysvetliť tento nesúlad.  	O 	N 	Údaje budú aktualizované v rámci prípravy návrhu rozpočtu verejnej správy na roky 2010 až 2012. 	
MH SR 	K vlastnému materiálu. 
Predkladaný materiál neobsahuje limity príjmov a výdavkov jednotlivých kapitol. Konštatuje, že Východiská verejnej správy na roky 2010 až 2012 vychádzajú zo schváleného Rozpočtu verejnej správy na roky 2009 až 2011 a aktualizácie prognózy makroekonomického vývoja ekonomiky Slovenskej republiky na roky 2010 až 2012. Ak by sme vychádzali zo schváleného rozpočtu rokov 2009 - 2011, tak limit výdavkov na rok 2010 po očistení výdavkov o prostriedky európskej únie a spolufinancovania je vo výške 58 415 tis. eur, čo je oproti roku 2009 menej o 49 434 tis. eur, t.j. dosiahol iba 54, 2 % limitu roku 2009. Z toho vyplýva, že nie sú pokryté najvýznamnejšie aktivity a projekty Ministerstva hospodárstva SR. Ide najmä o investičné stimuly, vstupné investície na sprístupnenie zásob uhlia, KIA Hyundai, projekt SAMSUNG, podpora regionálneho rozvoja. Kapitola Ministerstva hospodárstva SR prináša rozvojové programy s kladným dopadom na rast ekonomiky a zvýšenie zamestnanosti Slovenska, čo by mali limity rozpočtu na rok 2010 - 2012 zohľadňovať. 	O 	N 	V súlade s uznesením vlády SR limity budú kapitolám oznámené a následne budú prebiehať rokovania ohľadom týchto limitov so správcami kapitol. 	
MZ SR 	 

Ministerstvo zdravotníctva Slovenskej republiky nemá zásadné pripomienky k predloženému materiálu. Dovoľujem si Vás požiadať o uvedenie očakávaných výdavkov v návrhu rozpočtu kapitoly MZ SR na roky 2010 až 2012. 
v tis. Eur 
Programové obdobie rok 2010 rok 2011 rok 2012 
108 051,00 100 325,00 49 525,00 
Operačný program Zdravotníctvo 103 815,00 96 360,00 46 560,00 
EÚ prostriedky 88 242,75 81 906,00 39 576,00 
spolufinancovanie 15 572,25 14 454,00 6 984,00 
Operačný program Vzdelávanie 4 236,00 3 965,00 2 965,00 
EÚ prostriedky 3 600,60 3 370,25 2 520,25 
spolufinancovanie 635,40 594,75 444,75 
 	O 	N 	Limity výdavkov budú oznámené v zmysle úlohy B.1. uznesenia vlády. O navrhovaných limitoch prebehnú ďalšie rokovania. 	
ÚV SR 	textu materiálu 
v tabuľke - Prognóza vybraných indikátorov vývoja ekonomiky SR (február 2009) sa počíta s reálnym rastom HDP (ukazovateľ 2) v roku 2009 o 2,4 %. Vzhľadom na očakávaný celkový prepad ekonomiky v eurozóne o 2 až 3 % je možné očakávať pokles HDP aj u nás, preto odporúčame v poznámke pod tabuľkou uviesť, že tento údaj môže byť ešte aktualizovaný. 	O 	A 	Údaje budú aktualizované počas prác na príprave návrhu rozpočtu verejnej správy na roky 2010 až 2012. 	
MDPT SR 	Všeobecná pripomienka 
K obsahu materiálu „Návrh východísk rozpočtu verejnej správy na roky 2010 až 2012“ nemáme zásadné pripomienky. 
V tejto etape si však dovoľujeme pripomenúť, že Návrh východísk rozpočtu verejnej správy na roky 2010 až 2012 v zásade vychádza z limitov kapitol štátneho rozpočtu schválených v rozpočte verejnej správy na roky 2009 až 2011, pričom vo východiskách sú v porovnaní s návrhom rozpočtu navyše zapracované len výdavky súvisiace s platbou za 2. balík PPP projektov a dofinancovaním straty z výkonov vo verejnom záujme. Vzhľadom na to považujeme limit výdavkov kapitoly Ministerstva dopravy, pôšt a telekomunikácií Slovenskej republiky napriek menšej úprave za nízky, a to najmä v oblasti výdavkov pre železničnú dopravu a dopravnú infraštruktúru. Predpokladáme preto, že bližšia špecifikácia potreby navýšenia výdavkov kapitoly MDPT SR, vrátane nových politík, resp. programov bude predmetom diskusií v procese prípravy samotného Návrhu rozpočtu verejnej správy na roky 2010 až 2012. 
 	O 	A 	O výdavkoch kapitoly MDPT SR prebehnú ďalšie rokovania v priebehu rozpočtového procesu. 	
MŠ SR 	Návrh uznesenia - bod B.2 
Zmeniť termín „do 21 dní od oznámenia limitov príjmov a výdavkov“ na „do 28 dní od oznámenia limitov príjmov a výdavkov“. 

Dôvodom požadovanej zmeny je skutočnosť, že v podmienkach kapitoly ministerstva školstva je zabezpečenie činností potrebných na prípravu trojročného rozpočtu mimoriadne náročné a nutnosť jeho uskutočnenia v navrhovanom termíne 21 dní negatívne ovplyvňuje kvalitu návrhu rozpočtu. Z uvedeného dôvodu žiadam o predĺženie času na spracovanie návrhu rozpočtu na roky 2010 až 2012 na obdobie štyroch kalendárnych týždňov. 
 	Z 	A 	Termín upravený na 28.5.2009. 	
MZV SR 	ku skutočnosti, že pripravovaný materiál „Návrh východísk rozpočtu verejnej správy na roky 2010 až 2012 neobsahuje finančné vyjadrenie limitov príjmov a výdavkov jednotlivých kapitol. 
 
Vzhľadom na skutočnosť, že limity budú v zmysle bodu B.1. návrhu uznesenia vlády SR oznámené do 7 dní od schválenia návrhu východísk vládou, rezort MZV SR si vyhradzuje vyjadriť sa k navrhnutým limitom príjmov a výdavkov pred ich schválením vládou SR. 
 	O 	N 	Východiskami rozpočtu verejnej správy na roky 2010 až 2012 vláda neschvaľuje limity výdavkov. Tieto budú oznámené v zmysle úlohy B.1. uznesenia vlády. O navrhovaných limitoch prebehnú ďalšie rokovania. 	
MO SR 	 
V súvislosti s plnením úlohy B. 2. uznesenia vlády „predložiť MF SR návrh rozpočtu kapitoly v súlade s Príručkou na zostavenie návrhu rozpočtu verejnej správ na roky 2010 až 2012 – do 21 dní od oznámenia limitov príjmov a výdavkov na roky 2010 až 2012“ odporúčame vytvoriť dostatočný časový priestor na zostavenie čo najreálnejšieho návrhu rozpočtu (napr. do 31. mája 2009) v nadväznosti na skutočnosť, že podľa Príručky na zostavenie návrhu rozpočtu verejnej správy na roky 2010 až 2012 (číslo: MF/10655/2009-411) rozpočtový informačný systém z dôvodu zabezpečenia kontinuálneho rozpočtu na rok 2010 v priebehu celého rozpočtového procesu umožní modifikáciu návrhu rozpočtu iba v tých kapitolách, kde dôjde k zmene rozpočtu či už po rokovaniach s ministerstvom financií, po rokovaní vlády SR k návrhu rozpočtu a po rokovaní v NR SR, pričom ostatné kapitoly štátneho rozpočtu budú mať preklápaný rozpis svojho návrhu rozpočtu v celom rozpočtovom procese, t.j. od návrhu východísk po parlamentný rozpis.  	Z 	A 	Termín upravený na 28.5.2009. 	
MO SR 	K časti 3.2. 
Najvýznamnejšie rozdiely medzi východiskami rozpočtu verejnej správy na roky 2010 až 2012 a rozpočtom verejnej správy na roky 2009 až 2011 – NEGATÍVA – výdavky štátneho rozpočtu je uvedené zníženie výdavkov v kapitole ministerstva obrany v celkovej sume 59,1 mil. EUR v roku 2010 a o 60,0mil. EUR v roku 2011. Vzhľadom k tomu, že v balíčku opatrení sa avizované úspory mali dotýkať oblastí, ktoré bezprostredne neprispievajú k ekonomickému rastu Slovenska, uvedené zníženie výdavkov iba v kapitole ministerstva obrany sa javí ako diskriminačné. 

Opätovne upozorňujeme na skutočnosť, že „Návrh východísk rozpočtu verejnej správy na roky 2010 až 2012“ neobsahuje limity príjmov a výdavkov na roky 2010 až 2012. Tieto budú oznámené ministrom financií správcom kapitol štátneho rozpočtu v súlade s bodom B. 1. uznesenia vlády SR. 

Materiál obsahuje predovšetkým makroekonomické rámce zostavenia návrhu rozpočtu verejnej správy na roky 2010 až 2012, ktoré vychádzajú z prognózy makroekonomických ukazovateľov zverejnených Inštitútom finančnej politiky MF SR 5. februára 2009. 
 	Z 	A 	Text upravený v časti NEGATÍVA - výdavky štátneho rozpočtu. Limity výdavkov budú oznámené v zmysle úlohy B.1. uznesenia vlády. O navrhovaných limitoch prebehnú ďalšie rokovania. Materiál obsahuje len základné parametre a východiskové rámce pre návrh rozpočtu verejnej správy na roky 2010 až 2012. 	
MŽP SR 	vlastný materiál 
V materiáli sa hovorí o rozpustení rezervy na priority. Súčasťou Príručky na zostavenie návrhu rozpočtu je aj návrh priritných výdavkových titulov. V súvislosti s rozpustením rezervy na priority by bolo preto vhodné do materiálu uviesť, že táto súčasť návrhu rozpočtu kapitol stráca význam.  	O 	N 	Pri zostavovaní návrhu rozpočtu je potrebné, aby kapitoly postupovali v súlade s Príručkou na zostavenie návrhu rozpočtu. Uvedeným konštatovaním v materiáli nie je dotknutý rozpočtový proces.  	
MŽP SR 	vlastný materiál 
V časti 3.2. POZITÍVA (Environmentálny fond) je uvedené, že v rokoch 2010 a 2011 sa predpokladá zlepšenie hospodárenia Environmentálneho fondu z dôvodu zvýšenia príjmov o 66 000 tis. EUR ročne. Informáciu o výške príjmov z predaja emisných kvót žiadame vypustiť. S uvedenou výškou príjmov nie je podľa sekcie kvality životného prostredia MŽP SR reálne uvažovať, nakoľko táto suma sa môže výrazne zmeniť v nadväznosti na aktuálnu situáciu v oblasti obchodovania s emisnými kvótami v tom ktorom roku. 	O 	N 	Údaje budú aktualizované pri príprave návrhu rozpočtu verejnej správy na roky 2010 až 2012. 	
MŽP SR 	návrh uznesenia 
Vzhľadom na to, že výška limitov kapitol nie je uvedená, dovoľujeme si poznamenať, že nie je zrejmé, čo členovia vlády podľa bodu A.1. návrhu uznesenia schvália. 
Podľa nášho názoru už v tomto prvotnom štádiu prípravy návrhu rozpočtu verejnej správy na roky 2010 - 2012 by mali byť súčasťou materiálu prvé návrhy limitov príjmov a výdavkov kapitol.  	O 	N 	Východiskami rozpočtu verejnej správy vláda schvaľuje základné parametre a východiskové rámce pre návrh rozpočtu verejnej správy na roky 2010 až 2012. 	
MS SR 	 
Po preštudovaní predmetného materiálu za kapitolu Ministerstva spravodlivosti SR uplatňujeme pripomienky : 

Východiská rozpočtu verejnej správy na roky 2010 až 2012 vychádzajú z Rozpočtu verejnej správy na roky 2009 až 2011, ktorý vláda schválila 
15. októbra 2008. 

Vzhľadom na uvedené a skutočnosť, že v materiáli absentujú číselné údaje o východiskách požadujeme, aby Ministerstvo financií SR v zmysle návrhu uznesenia vlády oznámilo Ministerstvu spravodlivosti SR limity výdavkov na roky 2010 až 2012 navýšené o tituly minimálne zohľadnené v rozpočte 2009 : 

A: Civilná časť kapitoly 

1. Zriadenie deviatich okresných súdov od 1. januára 2008 (každoročne) 

Zriadenie deviatich okresných súdov od 1. januára 2008 si vyžaduje zabezpečenie bežnej prevádzkovej činnosti (prevádzka budov súdov - elektrická energia, voda, plyn, kancelársky a všeobecný materiál, poštovné) vrátane výdavkov na súdne konanie a rozhodovanie (znalcom, advokátom, exekútorom, notárom) aj v ďalších rokoch. 

Na každý rok 2010 - 2012 požadujeme prideliť rozpočtové prostriedky 
Kategória 630 – Tovary a služby .......................................................... 3 286 198 eur 
Spolu:....................................................................................................3 286 198 eur 

2. Zvýšenie počtu miest v kategórii sudcovia o 50 osôb (každoročne) 
v nadväznosti na rozpočtové opatrenie Ministerstva financií SR republiky č. MF 2/012546/2008-413 zo 17. marca 2008, 

3. Zvýšenie počtu miest o 431 zamestnancov (každoročne) v nadväznosti na rozpočtové opatrenie Ministerstva financií SR 
z 2. októbra 2008 č. MF/026592/2008-413 v zmysle uznesenia vlády SR 
č. 291 zo 7. mája 2008, 

4. Novela zákona č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní /živnostenský zákon/ v znení neskorších predpisov v znení zákona č. 8/2005 Z. z. /ďalej len „zákon o právnej pomoci“/ - transpozícia smernice Rady 2005/85/ES z 1. 12. 2005 o minimálnych štandardoch pre konanie v členských štátoch o priznávaní a odnímaní postavenia utečenca do vnútroštátneho právneho poriadku zakladá nároky na štátny rozpočet – 15 zamestnancov pre Centrum právnej pomoci (každoročne) vrátane nákladov v kategórii 630 Tovary a služby, 

Rok 2010 
Kategória 610 – Mzdy, platy, služobné príjmy a OOV............................ 5 412 766 eur 
(predpokladaná valorizácia platov zamestnancov 3 %, sudcov 9,1 %) 
Kategória 620 – Poistné a príspevok do poisťovní ............................. 1 905 294 eur 
Kategória 630 – Tovary a služby ........................................................ 244 473 eur 
Spolu: ................................................................................................ 7 562 533 eur 

Rok 2011 
Kategória 610 – Mzdy, platy, služobné príjmy a OOV........................... 5 672 343 eur 
(predpokladaná valorizácia platov zamestnancov 3 %, sudcov 8,2 %) 
Kategória 620 – Poistné a príspevok do poisťovní .................................1 996 665 eur 
Kategória 630 – Tovary a služby............................................................... 244 473 eur 
Spolu: ................................................................................................ 7 913 481 eur 

Rok 2012 
Kategória 610 – Mzdy, platy, služobné príjmy a OOV............................ 5 931 466 eur 
(predpokladaná valorizácia platov zamestnancov 3 %, sudcov 7,4 %) 
Kategória 620 – Poistné a príspevok do poisťovní ............................... 2 087 876 eur 
Kategória 630 – Tovary a služby ........................................................... 244 473 eur 
Spolu: ................................................................................................... 8 263 815 eur 

5. Úhrada výdavkov na súdne konanie a rozhodovanie – (znalci, advokáti, 
notári, exekútori) na roky 2010 – 2012 (každoročne) 

Zvýšenie rozpočtových prostriedkov požadujeme z dôvodu, že nie sú zohľadnené vo východiskách rozpočtu na roky 2010 - 2012 
Kategória 630 – Tovary a služby........................................................ 2 323 574 eur 
Spolu .................................................................................................. 2 323 574 eur 

6. Zabezpečenie financovania kategórie 640 – Bežné transfery 

Navrhované východiská zabezpečujú len realizáciu zákona č. 385/2000 Z. z. o sudcoch a prísediacich a o zmene a doplnení niektorých zákonov - príplatky k nemocenskému, príplatky k peňažnej pomoci v materstve, príplatok k dôchodku a iné. Výrazne sú podhodnotené. Zvýšenie rozpočtových prostriedkov požadujeme na realizáciu odškodnenia v zmysle platných zákonov a na realizáciu Nálezov Ústavného súdu. 
Kategória 640 – Bežné transfery..............................................................1 026 090 eur 
Spolu.......................................................................................................1 026 090 eur 

B: Zbor väzenskej a justičnej stráže SR 

1. Humanizácia väzenstva a zvyšovanie ubytovacej kapacity 
(každoročne)....................................................................................2 656 000 eur 

Kategória 630 – Tovary a služby ....................................................... 1 328 000 eur 
Kategória 700 – Kapitálové výdavky ..................................................... 1 328 000 eur 

R e k a p i t u l á c i a : 

Rok 2010 

Kategória 610 – Mzdy, platy, služobné príjmy a OOV .............................5 412 766 eur 
Kategória 620 – Poistné a príspevky do poisťovní ................................. 1 905 294 eur 
Kategória 630 – Tovary a služby ...................................................... . .. 7 182 245 eur 
Kategória 640 – Bežné transfery .......................................................... 1 026 090 eur 
Kategória 700 – Kapitálové výdavky .......................................................1 328 000 eur 
Spolu: .................................................................................................16 854 395 eur 

Rok 2011 

Kategória 610 – Mzdy, platy, služobné príjmy a OOV ............................ 5 672 343 eur 
Kategória 620 – Poistné a príspevky do poisťovní ..................................1 996 665 eur 
Kategória 630 – Tovary a služby ........................................................... 7 182 245 eur 
Kategória 640 – Bežné transfery ...................................................... ......1 026 090 eur 
Kategória 700 – Kapitálové výdavky .......................................................1 328 000 eur 
Spolu: ............................................................................................... . 17 205 343 eur 

Rok 2012 

Kategória 610 – Mzdy, platy, služobné príjmy a OOV ....................... . 5 931 466 eur 
Kategória 620 – Poistné a príspevky do poisťovní .............................. 2 087 876 eur 
Kategória 630 – Tovary a služby ....................................................... 7 182 245 eur 
Kategória 640 – Bežné transfery ....................................................... 1 026 090 eur 
Kategória 700 – Kapitálové výdavky .................................................. 1 328 000 eur 
Spolu: .............................................................................................. 17 555 677 eur 

 	O 	N 	Limity kapitol budú oznámené v zmysle úlohy B.1. uznesenia vlády, t.j. nie sú predmetom predkladaného materiálu. Tieto limity môžu byť upravené v zmysle rokovaní v rámci rozpočtového procesu.  	
NBS 	 
Podľa Plánu práce vlády SR na rok 2009 (UV-631/2009 zo dňa 21. januára 2009) mal byť Návrh Východísk rozpočtu verejnej správy na roky 2010 až 2012 (ďalej Východiská) spolu s materiálom Návrh salda verejnej správy pre východiská rozpočtu verejnej správy na roky 2010 až 2012 prerokovaný vládou v marci 2009. Preto sa javí byť vhodné v materiáli doplniť dôvody jeho neskoršieho predloženia. 

Vzhľadom na časté a významné zmeny makroekonomického prostredia je veľmi obtiažne čo možno najrealistickejšie stanoviť východiskovú základňu pre prognózy daňových a odvodových príjmov. Vzhľadom však na aktualizovanú predikciu NBS sa táto (založená na februárovej makroprognóze MF SR) javí byť v rámci predložených Východísk optimistická. Preto navrhujeme pre účely stanovenia salda verejnej správy a východísk rozpočtu na roky 2010 až 2012 zvážiť aktualizáciu makroprognózy a prognózy daňových a odvodových príjmov. Materiál by tiež mohlo byť zaujímavé doplniť o hodnotenie členov Výboru pre makroekonomické prognózy a Výboru pre daňové prognózy. 

V súvislosti so spomenutým rýchlo sa meniacim makroekonomickým rámcom a pretrvávajúcimi neistotami ohľadom budúceho vývoja by materiál mohol byť obohatený o alternatívne scenáre nastavenia fiskálnej politiky. 

Pre rok 2008 odporúčame uvádzať namiesto odhadu vývoja ukazovateľov vývoja ekonomiky ich skutočný rast, nakoľko už je známy. 

V časti 1. Makroekonomické rámce navrhujeme preformulovať posledný odsek, týkajúci sa rizík. Podľa nášho názoru za riziko nie je možné považovať naplnenie predpokladov, ale naopak. 

V časti 2. Rozpočtovanie daňových príjmov, môže byť rizikové to, že sa abstrahuje od odvodových príjmov verejnej správy plynúcich do Sociálnej poisťovne a zdravotných poisťovní. Ich vývoj determinuje rovnaká základňa ako vývoj dane z príjmu fyzických osôb a rovnako sú významne negatívne zasiahnuté aktuálnym ekonomickým vývojom. Podľa februárovej prognózy daňových a odvodových príjmov MF SR ich výpadok v porovnaní so schváleným rozpočtom predstavuje 184 mil. eur v roku 2009, 276 mil. eur v roku 2010 a 355 mil. eur v roku 2011, čo má významné negatívne konzekvencie na vývoj deficitu verejnej správy. Preto dávame na zváženie kapitolu premenovať a doplniť tak, aby obsahovala úplnú informáciu o východiskách na strane príjmov verejnej správy (vrátane nedaňových príjmov) pre zostavenie rozpočtu verejnej správy na roky 2010 až 2012. 

Druhú tabuľku v časti 3.1. Stanovenie výšky schodku... navrhujeme vypustiť, alebo doplniť o porovnanie navrhovaných výdavkov ŠR a už schválených výdavkov, alebo iba v rámci prvej tabuľky v tejto časti doplniť riadok Hotovostné výdavky štátneho rozpočtu a druhú tabuľku vypustiť. 

Navrhujeme preveriť tvrdenie v časti 3.2. Najvýznamnejšie rozdiely ... , že „Vzhľadom na to, že na roky 2010 a 2011 je stanovený vyšší podiel schodku rozpočtu verejnej správy na HDP dochádza,...,k zvyšovaniu priestoru pre výdavky verejných financií“. 

Zníženie daňových a odvodových príjmov verejnej správy v porovnaní so schváleným Rozpočtom predstavuje v roku 2010 2% z HDP (spolu so znížením nedaňových príjmov 2,3% z HDP) a v roku 2011 1,8% z HDP (1,9%). Materiál navrhuje zvýšenie deficitu v roku 2010 o 1,3% HDP a v roku 2011 o 1,4% z HDP. Na dodržanie navrhovaného podielu deficitu na HDP tak bude za predpokladu uvádzaného výpadku príjmov potrebné pristúpiť k zníženiu už schváleného objemu výdavkov a nie k ich zvýšeniu, ako sa uvádza v materiáli. Ak by sme k schválenej úrovni deficitu zohľadnili výpadok príjmov a nárast výdavkov tak, ako je uvedený vo Východiskách, výsledný deficit verejnej správy by dosiahol 5,2% z HDP v roku 2010 a 4,1% z HDP v roku 2011 a nie 2,9% z HDP, resp. 2,2% z HDP. 

Z dôvodu neistoty ohľadom vývoja makroekonomického prostredia a s tým súvisiaceho vývoja príjmov rozpočtu verejnej správy sa javí byť vhodné materiál doplniť o informáciu, ako sa bude postupovať v prípade naplnenie rizík (napríklad by mohlo ísť o priebežné viazanie výdavkov, resp. výdavkových limitov na vývoj aktuálnych príjmov, alebo by mohlo byť doplnené konkrétne vymedzenie zdrojov krytia prípadných ďalších výpadkov rozpočtových príjmov). 

Východiská navrhujú zvýšenie výdavkov štátneho rozpočtu v roku 2010 o 241 mil. EUR v roku 2011 o 683 mil. eur. Nakoľko položky uvedené v dokumente nevysvetľujú vo veľkej časti nárast výdavkov, pre komplexnosť materiálu by bolo vhodné toto doplniť. 

Navrhujeme do Východísk doplniť tematickú časť o vplyve opatrení na elimináciu dopadov hospodárskej krízy, ktoré vláda prijala v priebehu roka 2009, na príjmy a výdavky verejnej správy v rokoch 2010 až 2012. 

Medzi rizikami Východísk by bolo vhodné spomenúť aj možné riziko nižšieho prestupu sporiteľov z druhého do prvého piliera dôchodkového systému sporenia a z toho vyplývajúci nižší príjem pre Sociálnu poisťovňu a vyššie náklady na financovanie druhého piliera v strednodobom horizonte. Na základe aktuálneho počtu navrátených sporiteľov (po 2/3 obdobia, kedy je možné vystúpiť z II. piliera sa čistý prílev do SP odhaduje na cca 3 tis. sporiteľov), navrhujeme zreálniť aktuálne očakávané príjmy plynúce z prestupu, resp. zahrnutie scenára nižšieho prestupu do rizík Východísk. 

Pri predpoklade zhoršenia hospodárenia Národného jadrového fondu sa vo Východiskách uvažuje s výpadkom príjmov v dôsledku skutočnosti, že vláda neurčila nariadením výšku odvodu na základe zákona 238/2006, ktorý jej to ukladá. Navrhujeme doplniť informáciu, prečo sa naďalej neuvažuje s tým, že si vláda splní svoju povinnosť dodatočne, tak ako tomu bolo pri zostavovaní Rozpočtu verejnej správy na roky 2009-2011. 

Nakoľko vláda deklaruje snahu o čo najskoršie spustenie všetkých plánovaných PPP projektov v cestnej infraštruktúre a v súčasnosti prebiehajú dialógy s víťazným koncesionárom o definitívnej podobe zmluvnej dokumentácie k 1. balíku PPP projektov (diaľnice D1), mali by v rámci výdavkov v rokoch 2010 až 2012 byť zapracované aj platby za dostupnosť za 1. balík PPP projektov (je známa výška víťaznej ponuky 3,3 mld. euro a pri prijatí určitých predpokladov napr. z 2. balíka PPP a z podkladových materiálov zmluvy by bolo možné odhadnúť výšku platieb). 

Navrhujeme Východiská doplniť o predpokladaný výsledok hospodárenia verejnej správy v roku 2009. Podľa Aktualizácie schodku RVS na rok 2009, vypracovanej MF SR, ktorá bola predložená na rokovanie RHK, by mal deficit verejnej správy dosiahnuť v roku 2009 3%, t.j. v porovnaní so schváleným rozpočtom z HDP s vyšším schodkom o 0,9% HDP. V tejto súvislosti by bola zaujímavá informácia, či MF SR očakáva otvorenie procedúry nadmerného deficitu zo strany EK. 

Tiež sa nám javí vhodné sa v materiáli vysporiadať s tým, že v návrhu deficitu na rok 2010 nebolo zakomponované dostatočne bezpečné rozpätie od prekročenia limitu pre nadmerný deficit požadovaný príslušnými nariadeniami EK. 

Vzhľadom na to, že okrem samotnej úrovne fiskálneho deficitu je dôležitý aj pohľad na jeho cyklicky upravenú formu očistenú od dočasných a jednorazových efektov navrhujeme materiál, z hľadiska jeho komplexnosti, doplniť aj o tieto informácie, ako aj o konsolidačné úsilie vlády v uvedenom období. 

Aj napriek veľkej neistote ohľadne hĺbky a doby trvania globálnej ekonomickej krízy oceňujeme, že Východiská stanovujú výšku salda verejnej správy na roky 2010 až 2012, na základe ktorých vláda plánuje v strednodobom horizonte konsolidovať verejné financie. Považujeme však za vhodné túto časť doplniť o stratégiu, akou tieto ambiciózne ciele dosiahnuť. 
 	O 	A 	MF SR predložilo na rokovanie vlády materiál Návrh na zrušenie úlohy č. 1 z mesiaca marec z Plánu práce vlády SR na rok 2009, ktorým bolo uložené ministrovi financií vypracovať a predložiť na rokovanie vlády SR "Návrh salda verejnej správy pre východiská rozpočtu verejnej správy na roky 2010 až 2012". 
Údaje budú aktualizované počas prác na príprave návrhu rozpočtu verejnej správy na roky 2010 až 2012. Dôležitá bude júnová makroekonomická prognóza, ktorá bude zostavená na základe skutočných údajov za I.Q 2009, ktoré budú k dispozícii začiatkom mája tohto roku. 
Čo sa týka doplnenia materiálu o časť k vplyvu opatrení na elimináciu dopadov hospodárskej krízy uvádzame, že Ministerstvo hospodárstva SR predkladá samostatný materiál na rokovanie vlády SR. 
K požiadavke na zapracovanie platieb za dostupnosť za I. balík PPP projektov uvádzame, že v predloženom materiáli sú zapracované výdavky súvisiace s II. balíkom PPP projektov a o I. balíku sa bude rokovať v priebehu príprav rozpočtu. 
K požiadavke o doplnenie materiálu o predpokladaný výsledok hospodárenia verejnej správy v roku 2009 podotýkame, že táto informácia bude predmetom kvartálnych správ o vývoji verejných financií. 
Informácie k fiškálnemu deficitu a konsolidácii verejných financií sú obsahom Programu stability Slovenska 2008-2012. Informácia o konsolidačnom úsilí vlády ako aj o cyklicky upravenej forme fiškálneho deficitu je uvedená v Programe stability Slovenska 2008-2012. 	
SK 8 	A. K návrhu uznesenia 
1 
V návrhu uznesenia odporúčame v zmysle Metodického pokynu na prípravu a predkladanie materiálov na rokovanie vlády SR nasledovné úpravy: 
• v časti „predkladateľ“ vypustiť slová „Slovenskej republiky“; 
• nad bodom B.3. vymenované subjekty uviesť každý z nich v novom riadku. 
 	O 	N 	Zmena vyplýva z fungovania Portálu právnych predpisov. 	
SK 8 	A. K návrhu uznesenia 
2 
Odporúčame zvážiť doplnenie o novú časť tohto znenia : 

„ Na vedomie: predseda ZMOS 
prezident Únie miest Slovenska 
predsedovia samosprávnych krajov“ 
Odôvodnenie: 
Doplnenie navrhujeme v súvislosti so znením úlohy uvedenej v bode B.3., t.j., že návrh výdavkov na úhradu nákladov preneseného výkonu štátnej správy obciam a vyšším územným celkom musia vymenované subjekty prerokovať s republikovými združeniami obcí a so zástupcami vyšších územných celkov. 

 	O 	A 	Návrh uznesenia upravený. 	
SK 8 	B. K materiálu 
V materiáli odporúčame , vzhľadom na výpadok dane z príjmov fyzických osôb, ktorá tvorí podstatnú časť príjmov vyšších územných celkov, doplniť zmienku o tom, že v nasledujúcom rozpočtovom roku nebudú pripravované také koncepčné materiály a stratégie, návrhy noviel zákonov, príp. nové zákony, ktoré by mali zvýšený dopad na rozpočty vyšších územných celkov. 	O 	N 	MF SR bude presadzovať prijatie zmien týkajúcich sa zásahov do systému fiškálnej decentralizácie po dohode so samosprávou.  	
BSK 	K materiálu  
- makroekonomické indikátory uvedené v materiáli, hlavne vývoj HDP , považujeme za nadsadené vzhľadom na makroekonomický vývoj aj vzhľadom na poslednú predikciu Národnej banky Slovenska o makroekonomickom vývoji, uverejnenú 7.4.2009, 

Prognóza MF SR a NBS 

Prognóza vybraných indikátorov vývoja ekonomiky SR (február 2009) 
P.č. Ukazovateľ Realita Prognóza 
m.j. 2007 2008 2009 2010 2011 2012 
1 HDP; reálny rast % 10,4 6,4 2,4 3,6 4,5 5,1 
2 HDP; reálny rast - 6,4 -2,4 2,0 3,2 - 

- vzhľadom k tomu, že príjmy vyšších územných celkov sú tvorené z podstatnej časti z dane z príjmov fyzických osôb a zároveň je predpokladaný výpadok tejto dane, navrhujeme zahrnúť do materiálu opatrenia, ktorými by sa utlmili: 

a) aktivity vedúce k zníženému výberu tejto dane, resp. aby sa odložila účinnosť takýchto aktivít (napr. ďalšia zmena hodnoty nezdaniteľnej časti základu dane, zmena zamestnaneckej prémie, atď), 

b) všetky návrhy legislatívnych zámerov, zmien zákonov, resp. . nových návrhov zákonov alebo koncepcií, stratégií orgánov ústrednej štátnej správy, ktoré vedú k zvýšeným nárokom na rozpočty Vyšších územných celkov v bezprostredne nasledujúcom rozpočtovom roku. 

Výpadok dane z príjmov fyzických osôb – prognóza február 
ESA 95 2009 tis. EUR 2009 tis. Sk 
DPFO (verejná správa) -194 555 -5 861 163 
Z toho závislá činnosť -168 365 -5 072 163 
Z toho podnikanie a SZČO -26 190 -788 999 
Z toho BSK - 3 708 -111 707 
 	O 	N 	Údaje o makroekonomickom vývoji a daňových príjmoch budú aktualizované v návrhu rozpočtu verejnej správy na roky 2010 až 2012. 
MF SR bude presadzovať prijatie zmien týkajúcich sa zásahov do systému fiškálnej decentralizácie po dohode so samosprávou.  	
NSK 	Pripomienkovanie Návrhu východísk rozpočtu verejnej správy na roky 2010 až 2012 

Nitriansky samosprávny kraj predkladá nasledovné pripomienky k materiálu Návrh východísk rozpočtu verejnej správy na roky 2010 až 2012 : 
1. Odporúčame zvážiť predĺženie lehoty na pripomienkovanie tohto materiálu. Odôvodnenie : Považujeme pripomienkovanie v skrátenej 6-dňovej lehote za veľmi krátke, aby sa tak závažnému materiálu , ako je Návrh východísk rozpočtu verejnej správy na roky 2010 až 2012 mohla venovať žiaduca pozornosť – zásadná pripomienka. 
2. Odporúčame prehodnotiť predložené údaje najmä v oblasti výpadku príjmov samosprávy. Odôvodnenie : S ohľadom na krátkosť času nie je možné presne posúdiť, či údaje uvedené v pripomienkovanom materiáli sú v súlade s poslednou zverejnenou Predikciou základných makroekonomických ukazovateľov. 
3. Odporúčame dopracovať uvedený materiál o očakávané legislatívne zmeny a ich dopad na príjmovú a výdavkovú časť rozpočtov VÚC, alebo doplniť informáciu o tom, že nebudú pripravované zákony , ktoré by mali zvýšený dopad na výdavky VÚC a na zníženie príjmov VÚC. Odôvodnenie: V časti týkajúcej sa vyšších územných celkov sme nenašli uvažované dopady prípadných legislatívnych zmien dotýkajúcich sa hospodárenia VÚC – zásadná pripomienka. 
4. Odporúčame , aby bol v uvedenom materiáli premietnutý aj výnos tzv. mýtneho a jeho rozdelenia medzi zdroje príjmov ŠR a VÚC. Odôvodnenie : V dôsledku očakávaného zvýšeného zaťaženia ciest II. a III. triedy po zavedení mýtneho budú na opravy týchto ciest vo vlastníctve VÚC zvýšené nároky, čo bude znamenať pre samosprávne kraje vyššie výdavky, ktoré však nebudú kryté zvýšenými príjmami- zásadná pripomienka. 
 	Z 	N 	Materiál obsahuje len základné parametre a východiskové rámce pre návrh rozpočtu verejnej správy na roky 2010 až 2012. 
Údaje o makroekonomickom vývoji a daňových príjmoch budú aktualizované v návrhu rozpočtu verejnej správy na roky 2010 až 2012. 
MF SR bude presadzovať prijatie zmien týkajúcich sa zásahov do systému fiškálnej decentralizácie po dohode so samosprávou.  	
OVA 	m. č. MF/13817/2009-41 
Stanovisko odboru vládnej agendy ÚV SR k „Návrhu východísk rozpočtu verejnej správy na roky 2010 až 2012“ (č. m. MF/13817/2009-41) 

Z hľadiska technických a jazykových úprav uplatňujeme k materiálu tieto pripomienky: 

I. Predkladacia správa: 
ods. 5, 1. r.: medzi slovami „roky, rozpísaním“ vynechať čiarku 

II. Komuniké: 
2. r.: „návrh“ nahradiť „Návrh“ 

III. Materiál: 
str. 1, ods. 3, 4. r.: medzi slová „slabšie ako“ vložiť čiarku 
ods. 6, 6. r.: medzi slová „spotreby než“ vložiť čiarku 
str. 2, tab. 2: Podľa Metodického pokynu na prípravu a predkladanie materiálov na 
rokovanie vlády SR (bod 2.4., ods. (2), 8. zar.) na zdôrazňovanie nemožno 
používať verzály. 
str. 4, ods. 2 po 1. tab., 2. r.: medzi slovami „položiek, je“ vynechať čiarku 
3.2., ods. 2, 3. r.: „HDP dochádza, napriek“ nahradiť „HDP, dochádza napriek“ 
„HDP, k zvyšovaniu“ nahradiť „HDP k zvyšovaniu“ 
5. r.: „EUR“ nahradiť „Eur“ – aj vo všetkých ďalších prípadoch 
v tomto kontexte 
str. 5, ods. 3, 2. r.: medzi slová „fondy ako“ vložiť čiarku 
8. r.: „a.s.“ nahradiť „a. s.“ – aj vo všetkých ďalších prípadoch 
ods. 6, 3. zar., 1. r.: „dopadov“ nahradiť „dosahov“ – aj vo všetkých ďalších 
prípadoch a gramatických pádoch, keď nejde o fyzický dopad 
str. 6, ods. 3, 5. r.: „2006, kedy“ nahradiť „2006, keď“ 
ods. 7, 1. r.: „poistno - technickej“ nahradiť „poistno-technickej“ 
3. r.: „t.j.“ nahradiť „t. j.“ – aj vo všetkých ďalších prípadoch 
str. 7, ods. 3, 2. r.: „EUR t. j.“ nahradiť „EUR, t. j.“. 

 	O 	A 	Text bol upravený. 	
OVA 	m. č. MF/13817/2009-41 
Stanovisko odboru vládnej agendy ÚV SR k „Návrhu východísk rozpočtu verejnej správy na roky 2010 – 2012“ (č. m. MF/13817/2009-41) 

Z hľadiska technických a jazykových úprav uplatňujeme k materiálu tieto pripomienky: 

I. Predkladacia správa: 
ods. 3, 2. r.: medzi slovami „legislatívy, ako“ vynechať čiarku 

II. Komuniké: 
2. r.: „návrh“ nahradiť „Návrh“ 
za „2012“ vložiť bodku 

III. Materiál: 
str. 1, ods. 3, 4. r.: medzi slová „slabšie ako“ vložiť čiarku 
ods. 4, 2. r.: medzi slová „slabšia ako“ vložiť čiarku 
ods. 6, 6. r.: medzi slová „spotreby než“ vložiť čiarku 
str. 2, 2., ods. 1, 3. r.: medzi slovami „legislatívy, ako“ vynechať čiarku 
Podľa Metodického pokynu na prípravu a predkladanie materiálov na rokovanie 
vlády SR (bod 2.4., ods. (2), 8. zar.) na zdôrazňovanie nemožno používať verzály. 
str. 3, 3.2., ods. 2, 5. r.: „EUR“ nahradiť „Eur“ – aj vo všetkých ďalších prípadoch v tomto 
kontexte 
str. 5, ods. 1, 1. r.: „dopad“ nahradiť „dosah“ – aj vo všetkých ďalších prípadoch a 
gramatických pádoch, keď nejde o fyzický dopad 
ods. 3, 2. r.: medzi slová „fondu ako“ vložiť čiarku 
ods. 6, 6. zar.: „zimného“ nahradiť „Zimného“ 
str. 6, ods. 3, 5. r.: „2006, kedy“ nahradiť „2006, keď“ 
ods. 7, 1. r.: „poistno – technickej“ nahradiť „poistno-technickej“ 
3. r.: „t.j.“ nahradiť „t. j.“ – aj vo všetkých ďalších prípadoch. 

 	O 	A 	Text bol upravený. 	
NKÚ SR 	Vlastný materiál: 1. Makroekonomické rámce zostavenia návrhu rozpočtu na roky 2010 až 2012 
V prvom odstavci v predposlednej vete je uvedený „...slabší vývoj ekonomík dôležitých obchodných partnerov SR“. V poslednej vete sa uvádza „Výrazný pokles ekonomickej aktivity v zahraničí...“. 
Vzhľadom na očakávaný pokles reálneho HDP v eurozóne v roku 2009 (podľa ECB v intervale -3,2 – -2,2 %) vrátane jej najväčšej ekonomiky Nemecka, ktorý je zároveň dominantným obchodným partnerom SR, navrhujeme tomu prispôsobiť aj znenie predposlednej vety. 
 	O 	A 	Makroekonomické údaje budú aktualizované v rámci prípravy návrhu rozpočtu verejnej správy na roky 2010 až 2012 na základe júnovej makroekonomickej prognózy. 	
NKÚ SR 	Vlastný materiál: Tabuľka „Prognóza vybraných indikátorov vývoja ekonomiky SR (február 2009), str. 2 
Doporučujeme aktualizovať ukazovateľ HDP s prihliadnutím na aktuálnu strednodobú predikciu NBS, ktorá predpokladá pokles HDP pre rok 2009 o 2,4 %. Recesiu očakávajú tiež niektoré komerčné banky, napr. ČSOB, UniCredit a ING. 	O 	A 	Makroekonomické údaje budú aktualizované v rámci prípravy návrhu rozpočtu verejnej správy na roky 2010 až 2012 na základe júnovej makroekonomickej prognózy. 	
NKÚ SR 	Vlastný materiál: 2. Rozpočtovanie daňových príjmov; Legislatívne predpoklady, str. 2 
Doporučujeme premietnuť aktualizovaný vývoj HDP do prognózy daňových príjmov verejnej správy s následnou úpravou ostatných parametrov rozpočtu. 	O 	A 	Makroekonomické údaje budú aktualizované v rámci prípravy návrhu rozpočtu verejnej správy na roky 2010 až 2012 na základe júnovej makroekonomickej prognózy.